**СТРАНИ ЈЕЗИК**

***Заједнички део програма***

***Циљ***

Циљ наставе страног језика у основном образовању заснива се на потребама ученика које се остварују овладавањем комуникативних вештина и развијањем способности и метода учења страног језика.

Циљ наставе страног језика у основном образовању стога јесте: развијање сазнајних и интелектуалних способности ученика, његових хуманистичких, моралних и естетских ставова, стицање позитивног односа према другим језицима и културама, као и према сопственом језику и културном наслеђу, уз уважавање различитости и навикавање на отвореност у комуникацији, стицање свести и сазнања о функционисању страног и матерњег језика. Током основног образовања, ученик треба да усвоји основна знања из страног језика која ће му омогућити да се у једноставној усменој и писаној комуникацији споразумева са људима из других земаља, усвоји норме вербалне и невербалне комуникације у складу са специфичностима језика који учи, као и да настави, на вишем нивоу образовања и самостално, учење истог или другог страног језика.

***Општи стандарди***

Кроз наставу страних језика ученик богати себе упознајући другог, стиче свест о значају сопственог језика и културе у контакту са другим језицима и културама. Ученик развија радозналост, истраживачки дух и отвореност према комуникацији са говорницима других језика.

***Посебни стандарди***

*Разумевање говора*

Ученик разуме и реагује на краћи усмени текст у вези са темама1 предвиђеним наставним програмом.

*Разумевање писаног текста*

Ученик чита са разумевањем кратке писане и илустроване текстове у вези са темама предвиђеним наставним програмом.

*Усмено изражавање*

Ученик самостално усмено изражава садржаје у вези са темама предвиђеним наставним програмом.

*Писано изражавање*

Ученик у писаној форми изражава краће садржаје у вези са темама предвиђеним наставним програмом , поштујући правила писаног кода.

*Интеракција*

Ученик остварује комуникацију и са саговорником размењује информације у вези са темама предвиђеним наставним програмом , поштујући социокултурне норме интеракције.

*Знања о језику*

Ученик препознаје принципе граматичке и социолингвистичке компетенције уочавајући значај личног залагања у процесу учења страног језика.

\_\_\_\_\_\_\_\_\_\_

1 Теме предвиђене наставним програмом обухватају и оне теме које су обрађене током претходних година учења страног језика.

2 Под знањем о језику подразумева се функционално знање, односно способност ученика да језичке структуре правилно употреби у датој комуникативној ситуацији.

**ПЕТИ РАЗРЕД**

*Оперативни задаци по језичким вештинама*

Оперативни задаци по језичким вештинама се постепено проширују и усложњавају. Истовремено се континуирано примењују и оперативни задаци из претходних разреда.

*Разумевање говора*

Ученик треба да:

разуме краће дијалоге (до 7 реплика / питања и одговора), приче и песме о темама предвиђеним наставним програмом , које чује уживо, или са аудио-визуелних записа;

разуме општи садржај и издвоји кључне информације из краћих и прилагођених текстова после 2-3 слушања;

разуме и реагује на одговарајући начин на усмене поруке у вези са личним искуством и са активностима на часу (позив на игру или неку групну активност, заповест, упутство, догађај из непосредне прошлости, планови за блиску будућност, свакодневне активности, жеље и избори, итд.).

*Разумевање писаног текста*

Ученик треба да:

разуме краће текстове (до 80 речи), који садрже велики проценат познатих језичких елемената, структуралних и лексичких, а чији садржај је у складу са развојним и сазнајним карактеристикама, искуством и интересовањима ученика;

разуме и адекватно интерпретира садржај илустрованих текстова (стрипове,ТВ програм, распоред часова, биоскопски програм, ред вожње, информације на јавним местима итд.) користећи језичке елементе предвиђене наставним програмом.

*Усмено изражавање*

Ученик треба да:

усклађује интонацију, ритам и висину гласа са сопственом комуникативном намером и са степеном формалности говорне ситуације;

поред информација о себи и свом окружењу описује у неколико реченица познату радњу или ситуацију у садашњости, прошлости и будућности, користећи познате језичке елементе (лексику и морфосинтаксичке структуре);

препричава и интерпретира у неколико реченица садржај писаних, илустрованих и усмених текстова на теме предвиђене наставним програмом, користећи познате језичке елементе (лексику и морфосинтаксичке структуре);

у неколико реченица даје своје мишљење и изражава ставове (допадање, недопадање, итд.), користећи познате језичке елементе (лексику и морфосинтаксичке структуре).

*Интеракција*

Ученик треба да:

- у стварним и симулираним говорним ситуацијама са саговорницима размењује исказе у вези с контекстом учионице, као и о свим осталим темама предвиђеним наставним програмом (укључујући и размену мишљења и ставова према стварима, појавама, користећи познате морфосинтаксичке структуре и лексику);

- учествује у комуникацији и поштује социокултурне норме комуникације (тражи реч, не прекида саговорника, пажљиво слуша друге, итд).

*Писмено изражавање*

Ученик треба да:

пише реченице и краће текстове (до 50 речи) чију кохерентност и кохезију постиже користећи познате језичке елементе у вези са познатим писаним текстом или визуелним подстицајем;

издваја кључне информације и препричава оно што је видео, доживео, чуо или прочитао;

користи писани код за изражавање сопствених потреба и интересовања (шаље личне поруке, честитке, користи електронску пошту, и сл.).

*Доживљај и разумевање књижевног текста*

Може да изрази утиске и осећања о кратком прилагођеном књижевном тексту (песма, скраћена верзија приче, музичка песма), користећи вербална и невербална средства изражавања (цртежи, моделирање, глума).

*Знања о језику и стратегије учења*

Ученик треба да:

препознаје и користи граматичке садржаје предвиђене наставним програмом;

поштује основна правила смисленог повезивања реченица у шире целине;

користи језик у складу са нивоом формалности комуникативне ситуације (нпр. форме учтивости);

разуме везу између сопственог залагања и постигнућа у језичким активностима;

уочава сличности и разлике између матерњег и страног језика и страног језика који учи;

разуме значај употребе интернационализама;

примењује компезационе стратегије и то тако што:

1. усмерава пажњу, пре свега, на оно што разуме;

2. покушава да одгонетне значење на основу контекста и проверава питајући неког ко добро зна (друга, наставника, итд);

3. обраћа пажњу на речи / изразе који се више пута понављају, као и на наслове и поднаслове у писаним текстовима;

4. обраћа пажњу на разне невербалне елементе (гестови, мимика, итд. у усменим текстовима; илустрације и други визуелни елементи у писменим текстовима);

5. размишља да ли одређена реч коју не разуме личи на неку која постоји у матерњем језику;

6. тражи значење у речнику;

7. покушава да употреби познату реч приближног значења уместо непознате (нпр. аутомобил уместо возило);

8. покушава да замени или допуни исказ или део исказа адекватним гестом / мимиком;

9. уз помоћ наставника континуирано ради на усвајању и примени општих стратегија учења (генерализација, индукција, дедукција, инференција и позитивни трансфер)

\_\_\_\_\_\_\_\_\_\_

Под знањем о језику подразумева се функционално знање, односно способност ученика да језичке структуре правилно употреби у датој комуникативној ситуацији.

Теме и ситуације по доменима употребе језика

Приватно Јавно Образовно

- заједничке активности и интересовања у школи и ван ње (изласци, договори, преузимање одговорности у договореној ситуацији);

- договор и узајамно поштовање међу члановима породице;

- приватне прославе (рођендан, годишњице и др.);

- припрема, планирање, организација, подела послова;

- обавезе у кући, уређење простора у којем се живи, промене у сопственом кутку (постери, нове боје...). - развијање позитивног односа према животној средини и другим живим бићима;

- традиција и обичаји у културама земаља чији се језик учи (карневал...);

- оброци (сличности и разлике са исхраном у земљама чији се језик учи);

- стамбена насеља - како станујемо (блок, насеље, кућа ....);

- типични квартови у великим градовима (у земљама чији се језик учи);

- куповина одеће (величина, боје, мода, стилови и трендови)

- развијање критичког става према негативним елементима вршњачке културе (нетолеранција, агресивно понашање итд.). - тематске целине и повезаност садржаја са другим предметима;

- сналажење у библиотеци/медиотеци

- употреба информација из медија.

Под знањем о језику подразумева се функционално знање, односно способност ученика да језичке структуре правилно употреби у датој комуникативној ситуацији.

**КОМУНИКАТИВНЕ ФУНКЦИЈЕ**

Програм за пети разред подразумева комуникативне функције као и у претходном разреду. Оне се усложњавају са лексичким и граматичким садржајима предвиђеним наставним програмом.

Садржај комуникативних функција може бити једноставан или сложен у зависности од циљне групе (узраст, ниво језичких компетенција, ниво образовања). У настави страних језика садржај комуникативних функција зависиће од наставног програма. Комуникативне функције су као и у претходном разреду, али су структурално и лексички у складу са програмом за стране језике за пети разред основне школе.

Представљање себе и других;

Поздрављање;

Идентификација и именовање особа, објеката, делова тела, животиња, боја, бројева, итд. (у вези са темама);

Разумевање и давање једноставних упутстава и команди;

Постављање и одговарање на питања;

Молбе и изрази захвалности;

Примање и давање позива за учешће у игри/групној активности;

Изражавање допадања/недопадања;

Изражавање физичких сензација и потреба;

Именовање активности (у вези са темама);

Исказивање просторних односа и величина (Идем, долазим из..., Лево, десно, горе, доле...);

Давање и тражење информација о себи и другима;

Тражење и давање обавештења;

Описивање лица и предмета;

Изрицање забране и реаговање на забрану;

Изражавање припадања и поседовања;

Тражење и давање обавештења о времену на часовнику;

Скретање пажње;

Тражење мишљења и изражавање слагања/неслагања;

Исказивање извињења и оправдања.

**ГРАМАТИЧКИ САДРЖАЈИ СА ПРИМЕРИМА**

Сви граматички садржаји уводе се са што мање граматичких објашњења осим уколико ученици на њима не инсистирају, а њихово познавање се евалуира и оцењује на основу употребе у одговарајућем комуникативном контексту, без инсистирања на експлицитном познавању граматичких правила.

*Енглески* језик

Ученици треба да разумеју и користе:

1. Именице - рецептивно и продуктивно (без граматичких објашњења уколико ученици на њима не инсистирају)

а. Бројиве и небројиве именице: rain, water, season, year

б. Множина именица на -y, -f, -fe: body, bookshelf, wife.

Неправилна множина именица: feet, people, mice.

Синкретизам једнине и множине: sheep, fish.

в. Саксонски генитив са именицом у множини (правилна и неправилна множина) a girls' basketball team, the men's tennis champion.

2. Члан

а) Неодређени члан, у изразима: have a party, go for a walk, ride a bicycle

б) Одређени члан:

- уз називе музичких инструмената: play the guitar.

- у изразима: go to the seaside/to the mountains

- разлика између одређеног и неодређеног члана у ширем контексту: My brother is a football player and he is the captain of the school football team.

в) Нулти члан:

- уз доба дана: аat noon, at midnight

- годишња доба: in spring, in summer

- уз називе спортова: play football, do gymnastics

- у изразима: go on foot/by bus, go to school, go to bed, at home

2. Придеви - рецептивно и продуктивно (без граматичких објашњења уколико ученици на њима не инсистирају)

а. Придеви са наставцима -ed и -ing (interesting -interested).

б. Придеви на који изражавају националну припадност (Canadian, British, Chinese, French, Greek).

в. Поређење придева

- аналитички компаратив и суперлатив: more expensive, the most dangerous;

- неправилно поређење придева (good/bad; much/many).

3. Заменице - рецептивно и продуктивно (без граматичких објашњења уколико ученици на њима не инсистирају).

- Објекатски облик личних заменица: ask me, listen to him/her, tell us, write them down

- Присвојне заменице: mine, yours, his/hers

4. Детерминатори some, any, no.

5. Предлози - рецептивно и продуктивно (без граматичких објашњења уколико ученици на њима не инсистирају):

а) позиција у простору: on, under, next to, in front of, in, at, between, behind, opposite.

б) правац кретања: to, towards, over, away, from, into

в) време: at 10, on the fourth of July, in March, in 1941

г) доба дана, годишње доба: in the morning, at noon, in spring,

д) порекло: from England

ђ) средство: with a pen, by bus

е) намена: for children, for painting

6. Глаголи:

а) разлика између The Present Simple Tense и The Present Continuous Tense.

б) The Simple Past Tense правилних глагола и најчешћих неправилних глагола, потврдни, упитни и одрични облици, рецептивно и продуктивно.

в) The Present Perfect правилних и најфреквентнијих неправилних глагола уз прилоге just, ever, never.

г) The Future Simple и BE GOING TO.

д) Модални глаголи

- can, could - значење способности.

- mustn't - изражавање забране

- can, can't, must, mustn't - исказивање правила понашања

е) Најфреквентнији препозициони глаголи: look at, listen to, put on, find out, talk to, sit down, get up, get in.

г) Конструкција I like swimming, I am crazy about driving.

7. Прилози и прилошке одредбе (и рецептивно и продуктивно)

а) за време: yesterday, last week/year, ago; tomorrow.

б) за место и правац кретања: beside, by, upstairs/downstairs; to.

в) за начин (well).

г) за учесталост, са посебним нагласком на позицију ове врсте прилога у реченици: every day, often, once, twice, three times, sometimes often, usually.

8. Бројеви

Прости бројеви до 1000. Редни бројеви до 30. Године.

9. Упитне реченице (и рецептивно и продуктивно):

а. које захтевају одговоре да/не;

б. са упитним речима where, when, who, what, how, why, how many, much.

10. Везници and, but, or, first, then, after, because.